Marek Niit

Marek Niit (sündinud 9. augustil 1987 Kuressaares) on eesti kergejõustiklane (sprinter), kes tuli 2006. aastal 200 m jooksus juunioride maailmameistriks. Tema nimel on 100, 200 ja 300 meetri jooksu Eesti välisrekordid ning 200 ja 400 meetri jooksu Eesti siserekordid. Marek Niit võitis Pekingis toimunud 2006. aasta juunioride maailmameistrivõistlustel 200 m jooksus kuldmedali. 31. märtsil 2012 püstitas ta USA-s Fayetteville'is uue 100 meetri jooksu Eesti rekordi ajaga 10,19. Eelmine rekord ajaga 10,21 oli samuti tema nimel, püstitatud 25. märtsil 2011 USA-s Austinis peetud kolme ülikooli sõpruskohtumisel. 11. juunil 2011 saavutas Marek Niit Des Moines'is USA ülikoolide kergejõustiku meistrivõistluste 200 meetri jooksu finaalis teise koha ajaga 20,38. Aeg polnud siiski rekordikõlbulik, kuna jooksu ajal puhus taganttuul kiirusega 2,6 m/s. Päev varem toimunud poolfinaalis välja joostud aeg 20,43 oli uus Eesti 200 m jooksu rekord. 21. aprillil 2012 püstitas Niit Fayetteville'is uue 400 meetri jooksu Eesti rekordi ajaga 45,91. Varasem rekord kuulus aastast 1990 Aivar Ojastule. 2014. aasta Euroopa meistrivõistlustel Zürichis püstitas ta uue Eesti rekordi ajaga 45,74. Niidu nimel on ka Eesti siserekord 200 meetri jooksus 20,70 (püstitatud Fayetteville'is 26. veebruaril 2011) ning Eesti siserekord 400 meetri jooksus 45,99 (püstitatud Fayetteville'is 26. veebruaril 2011). Ta esindas Eestit 2012. aasta suveolümpiamängudel. 100 m jooksus tulemusega 10,40 sai ta oma jooksus kuuenda koha ja poolfinaali ei pääsenud. Ta esindas Eestit 2016. aasta kergejõustiku sisemaailmameistrivõistlustel Portlandis. 400 m jooksus tulemusega 47,39 sai ta oma jooksus neljanda koha ja edasi ei pääsenud. 10,21 (ER), 25. märts 2011, Austin 10,19 (ER), 31. märts 2012, Fayetteville 46,11, 9. august 2011, Viljandi 45,91 (ER), 21. aprill 2012, Fayetteville 45,74 (ER), 12. august 2014, Zürich 20,70 (ER), 26. veebruar 2011, Fayetteville 20,63 (ER), 15. veebruar 2014, Fayetteville 2007 Saare maavalitsuse teeneteplaat "VÕIMAS: Marek Niit püstitas 100 meetri jooksu Eesti rekordi!". Originaali arhiivikoopia seisuga 1. aprill 2011. Vaadatud 25. märtsil 2011. ""Men's 200 Meter Dash"". www.flashresults.com (inglise). Vaadatud 11.06.2011. ""KÜMNES REKORD: Marek Niit parandas 200 meetri jooksus Eesti tippmarki!"". sport.delfi.ee. Vaadatud 10.06.2011.[alaline kõdulink] 100 m jooksu ametlikud tulemused Marek Niit Portlandi sise-MMil poolfinaali ei pääsenud, Postimees (vaadatud 18.3.2016). ""Niit püstitas 400 m jooksus isikliku rekordi"". sport.postimees.ee. Vaadatud 20.06.2011. Marek Niidu blogi Biograafia ESBL-is Marek Niit Rahvusvahelise Kergejõustikuliidu kodulehel (inglise) Alver Kivi, Marek Niit alustas aastat Eesti rekordiga Meie Maa, 25. jaanuar 2007 Märt Roosna, Marek Niidu vigastus osutus kardetust kergemaks Eesti Päevaleht, 22. juuli 2008 Madis Kalvet, "Marek Niit püstitas Eesti rekordi" Postimees, 1. märts 2009 Alver Kivi, "Marek Niit purustas igivana maakonna rekordi" Meie Maa, 31. august 2009 Oliver Lomp, "Marek Niit parandas 400 m jooksu siserekordit" Postimees, 23. jaanuar 2010 Ott Järvela, "VÕIMAS! Marek Niit jooksis USAs kaks Eesti rekordit!" Õhtuleht, 27. veebruar 2011 Raul Vinni, Marek Niit usub MM-i normi täitmist, Saarte Hääl, 2. juuli 2013